Хуго фон Хофманстал
Дъхът й още клепките ми гали…

Превод от немски: Ана Александрова, —

chitanka.info

Дъхът й още клепките ми гали.

Възможно ли е? Тези дни тъй живи

съвсем да са отминали? Едва ли…

Макар че повторимост няма. Знам.

И в необхватност с жалбите горчиви

как всичко тича… плъзга се натам…

И собственото мое аз — неспряно

от детството ми още е смълчано

подобно чуждо куче в моя ден,

защото съм от векове сроден

със прадедите. Спят в савани те,

но свързани, като косите с мен…

Съвсем в едно — като косите с мен.

Издание: сп. „Пламък“, брой 9–10, 01.09.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.